tomron87/hebrew-wikipedia-sentences-corpus huggingface dataset:
הפרעות אלו מתקדמות בהתאם למשוואת גלים.
גל רוסבי נוצר כתוצאה מהשינוי בפרמטר קוריוליס כתלות בקו-הרוחב.
אורך הגל האופייני שלו הוא מאות קילומטרים, ומהירות תנועת הגל היא מטרים בודדים בשנייה.
גלי רוסבי זוהו לראשונה באטמוספירת כדור הארץ על ידי קרל גוסטב ארוויד רוסבי במאמר מ-1939, בו הוא הסביר גם את מקורם.
גלי רוסבי מופיעים בזרימת מים באוקיינוסים, בעיקר בשכבת התרמוקלינה.
הם משפיעים על טמפרטורת המים ועל תופעת הגאות והשפל ותורמים להתפתחות תופעת אל ניניו.
גלי רוסבי מופיעים גם בזרימת אוויר באטמוספירה, ובפרט בזרימת זרם הסילון.
כאשר הם חזקים מספיקים, הם באים לידי ביטוי כהפרעות דמויות נפתולי ענק בצורת זרם הסילון, וככאלה יש להם השפעה רבה על מזג האוויר; בין היתר, הם גורמים לאוויר קר לנוע מהקטבים כלפי קו המשווה ולאוויר חם לנוע מקו המשווה לכיוון הקטבים.
הופעת גלי רוסבי דורשת שלחוק קוריוליס תהיה משמעות רבה על אופני התנועה, לכן מספר רוסבי של הגלים חייב להיות נמוך.
בנוסף נדרש שכוחות הצמיגות יהיו זניחים, אחרת הצמיגות תשכך את הגלים, לכן מספר אקמן חייב להיות נמוך אף הוא.
תנאים אלו מתקיימים רק בגלים ארוכים מסדר גודל של מאות קילומטרים.
כאשר מסתכלים על השפעת סיבוב כדור הארץ על אלמנט זורם, מנקודת מבט של מערכת אינרציאלית (מערכת שלא מסתובבת) נקבל שהחלק של האלמנט הקרוב יותר לקוטב נע במהירות נמוכה יותר מהחלק הקרוב יותר לקו המשווה.
מנקודת מבט זאת, סיבוב כדור הארץ גורם לסיבוב של אלמנט הזורם סביב עצמו, בנוסף לתנועתו הקווית של האלמנט במהירות הרדיאלית של סיבוב כדור הארץ בקו הרוחב בו האלמנט נמצא.
הסיבוב של האלמנט סביב עצמו קטן מאוד כאשר אלמנט הזורם קרוב לקו-המשווה וההפרש בין מהירויות הזרימה הוא קטן.
הסיבוב מקסימלי כאשר אלמנט הזורם נמצא על הקוטב, שם אלמנט הזורם מסתובב סביב עצמו פעם ה-24 שעות.
אם נסתכל על הקוטב הצפוני מלמעלה, חלקיק זורם הנמצא בקוטב יסתובב נגד כיוון השעון.
כעת נסתכל על אלמנט זורם בחצי הכדור הצפוני (ניתן לבנות טיעון דומה עבור חצי הכדור הדרומי באמצעות סימטריית ראי) הנמצא בקו רוחב מסוים ונזיז אותו לכיוון הקוטב.
אלמנט הזורם הזה מסתובב יותר לאט כנגד כיוון השעון ביחס לאלמנטי הזורם שסביבו, הסיבוב העצמי היחסי הזה יגרום לאלמנט הזורם לחוש כוח שיפעל להזזתו מערבה.
באופן דומה, הזזה של האלמנט דרומה תגרום לו להסתובב מהר יותר כנגד כיוון השעון, בחינה זהירה של הזרימה תגלה שגם אלמנט כזה ירגיש כוח מערבה.
העובדה שבשני המקרים הכוח מערבה אף על פי שכיוון הסיבוב היחסי הוא הפוך ניתנת להקבלה לכך שכאשר גלגל מתגלגל על הרצפה נגד כיוון השעון הוא יתגלגל שמאלה, לעומת זאת כאשר אותו גלגל יתגלגל על התקרה יש לגלגלו עם כיוון השעון כדי לגלגלו שמאלה.
הזזת אלמנט המים דרומה דומה לגלגול של הגלגל על הרצפה, ואילו הזזתו צפונה דומה להזזתו על התקרה.
ההסבר המובא לעיל התייחס לתנועת של אלמנטי הזורם ביחס למערכת אינרציאלית, מבחינה מתמטית נוח יותר לבצע את החישובים במערכת כדור הארץ המסתובבת.
במערכת זו, אלמנטי זורם במנוחה לא מסתובבים סביב עצמם.
הם חשים כוח וירטואלי - כוח קוריוליס המדמה את תנועת הסיבוב.
התנועה על הציר צפון דרום משפיעה על פרמטר קוריוליס, ויוצרת את התקדמות הגלים מערבה.
נסמן במערכת צירים מקומית את ציר מזרח-מערב כציר ה- ואת ציר צפון דרום כציר ה-, הציר ממרכז כדור הארץ אל הנקודה יסומן כציר ה-.
נסתכל בזרם בציר מזרח-מערב בעל מהירות ממוצעת , ונניח שמהירות זו מופרעת בהפרעות קטנות כך ש-.
בהתאם למשפט פואנקרה-ביירקנס הערבוליות המוכללת (Potential vorticity) המוגדרת על ידי היא גודל משתמר עבור כל אלמנט זורם.
בחינה זהירה של הרכיב הרדיאלי (היוצא ממרכז כדור הארץ כלפי חוץ) של גודל זה נותנת:
כאשר היא פונקציית הזרם המקיימת ו- היא תדירות קוריוליס המקומית.
על פי משפט פואנקרה-ביירקנס הנגזרת החומרית של הערבוליות המוכללת של אלמנט זורם מתאפסת; בפרט, הרכיב הרדיאלי שלה קבוע בזמן, ולכן נקבל:
כאשר הזנחנו איברים מסדר שני.
נגדיר כעת את פרמטר רוסבי ונשתמש בהגדרת פונקציית הזרם כדי לקבל:
זוהי משוואת הגלים המגדירה את גלי רוסבי.
נציב גל נוסע מהצורה , ונקבל שיחס הנפיצה של משוואה זו הוא:
כאשר הוא מספר הגל בכיוון ו- הוא מספר הגל בכיוון .
מהירות הפאזה של הגל היא:
פרמטר רוסבי הוא חיובי לכל קו רוחב, ובהתאם לכך, מהירות הפאזה היא תמיד שלילית (זורמת מערבה) ביחס לזרימה של הזרם העיקרי, בשני חצאי כדור הארץ, בעוד מהירות החבורה יכולה להיות חיובית או שלילית בהתאם ליחס בין מספרי הגל.
בדרך כלל קטן והגל מתקדם מערבה.
גל שרעבי דמאיו (נולד ב-21 באוקטובר 1975) הוא המשנה לראש עיריית תל אביב-יפו (רון חולדאי) ויו"ר התאגיד הסטטוטורי איגודן - איגוד ערים דן לתשתיות איכות הסביבה, המפעיל, בין היתר את השפד"ן.
הוא יו"ר הקואליציה במועצת העיר תל אביב, וממונה על החינוך העל יסודי.
שרעבי נולד, גדל ומתגורר בשכונת התקווה.
במהלך שנות ילדותו לקח חלק בפעילות ועד שכונת התקווה.
לאחר שסיים את שירותו הצבאי בבה"ד 12, עסק כרכז נוער בשכונת התקווה וחבר ועד השכונה.
משנת 2012 מונה למנהל פרויקטים מיוחדים ותחום גמו"ש ב.
שרעבי שימש כרכז נוער בשכונת התקווה וכמזכ"ל ועד שכונת התקווה.
יזם את הנצחתה של הזמרת עפרה חזה בעיר בקריאת בית ספר בשכונת ליבנה על שמה.
באוקטובר 2013, הצטרף לרשימת "תל אביב 1" וכיהן כחבר מועצת העיר תל אביב, האחראי על תחום הרווחה החינוכית.
במסגרת כהונתו בתפקיד, הוצאו לפועל תוכניות בתחום, ביניהן הקמת מרכזים עירוניים מסובסדים ללקויות למידה.
בשנת 2018, הצטרף בשנית לרשימת "תל אביב 1", ומאז הוא מכהן כמשנה לראש עיריית ת"א-יפו ויו"ר הקואליציה.
שרעבי מחזיק בתיק מרכזי הקהילה והמרחבים הקהילתיים.
הוא מכהן כיו"ר הוועדה למרחבי קהילה והמרכזים הקהילתיים, יו"ר ועדת לרווחה חינוכית, חבר ועדת נכסים וחבר ועדת החינוך.
בנוסף, מכהן שרעבי כדירקטור מטעם העירייה בתאגידים העירוניים: היכלי הספורט (יו"ר ועדת מכרזים) מרכז הספורט הלאומי תל אביב (יו"ר ועדת מכרזים), בית הספר אליאנס, אקספו תל אביב, גני יהושע, יובל החינוך ואתרים.
לאחר 7 שנים כחבר דירקטוריון, באוגוסט 2021, נבחר שרעבי דמאיו ליו"ר איגודן.
גל קוסטוריצה (נולדה ב-6 בינואר 1968) היא משוררת, סופרת ועורכת ישראלית.
קוסטוריצה נולדה וגדלה בבאר שבע.
למדה תולדות התיאטרון באוניברסיטה העברית בירושלים ולימודי תואר שני בלשון עברית באוניברסיטת תל אביב על בסיס מלגת הצטיינות.
בוגרת תואר ראשון בהצטיינות במדעי ההתנהגות ובלשון עברית מאוניברסיטת בן-גוריון בנגב.
שיריה וסיפוריה פורסמו במהלך השנים בכתבי העת "קשת החדשה", "עיתון 77", "גג", "מאזניים", "הכיוון מזרח", "יקום תרבות", "מטען", "מקף" ועוד.
עוסקת בעריכה, בעיקר בתחומי העיון והאמנות.
קוסטוריצה פרסמה ארבעה ספרים העוסקים במשמעות, בשייכות ובשורש.
בשנת 2009 יצא ספרה הראשון, "לבד באוקיינוס - שלוש יממות בלב ים בדרך אל החופש", העוסק באדם הבודד ומשלב דוקו ופיקציה.
לצורך כתיבתו עזבה קוסטוריצה את תל אביב ועברה להתגורר בירושלים, שם נמצא קברו של סלבה קורילוב, גיבור הספר.
סיפורו של קורילוב עורר עניין רב, והספר נכנס לרשימת רבי-המכר של "ידיעות ספרים" באותה שנה.
קוסטוריצה כתבה, ערכה ועיבדה מחדש בעברית את כתביו וזכרונותיו של סלבה קירילוב שנאספו ונערכו על ידי אלמנתו לנה גנדלב-קורילוב ותורגמו על ידי תיאודור מקרוב.
הרשימות ראו אור בצרפתית תחת השם: הקפיצה (1994, La Fuite), בעברית וברוסית תחת השם: "המסע", ובמוסקבה ברוסית תחת השם "לבד באוקיינוס".
ספרה השני "שותפות מותנית" נכתב בתל אביב בראשית שנות ה-2000, אך פורסם רק עשור מאוחר יותר.
הספר הוא אסופה של סיפורים קצרים העוסקים בניסיון למצוא זוגיות בכרך.
שיר ושלושה סיפורים מתוכו התפרסמו לראשונה בכתב העת "קשת החדשה" בעריכת אהרון אמיר.
ספרה השלישי "מהגרת" הוא ספר שירה העוסק בריסוק של הזהות הנשית לאחר הגירה פיזית ורגשית, ובניסיון לבנות זהות איתנה ובלתי תלויה בזמן ובמקום.
הספר זכה לציון לשבח של ועדת השיפוט לפרס על שם פסח מילין למשוררים בתחילת דרכם (2011/12).
ספרה הרביעי "בעיר המשפחות" הוא מסכת לירית שעוסקת באדם כחלק מתא משפחתי, וביכולת להירפא מתוך בירור ביוגרפי אישי.
ספריה של קוסטוריצה מתאפיינים במבניות שלהם, תחום שהוא חלק מרכזי ביצירתה ומזוהה גם עם עבודתה כעורכת.
קוסטוריצה היא עורכת הלשון של פסטיבל ישראל, ירושלים, מאז שנת 2008. בעבר הייתה עורכת הלשון של מיזם "הרמת מסך – בכורות במחול" של משרד התרבות והספורט, ועורכת הבית של המוזיאון לאמנות ישראלית, רמת גן.
בין היתר קוסטוריצה ערכה ספרים להוצאות ישראליות שונות, ובהן הוצאת מגנס, ההוצאה לאור של משרד הביטחון וספרית מעריב.
לבד באוקיינוס - שלוש יממות בלב ים בדרך אל החופש, ספרית מעריב, 2009.
בעיר המשפחות, עברית הוצאה לאור, 2022.
גל סרי (נולדה ב-5 ביולי 1991) היא שחקנית, קריינית, מדבבת ויוצרת ישראלית.
סרי נולדה וגדלה בעיר תל אביב לשחקנים שרית סרי ומתי סרי.
פחות משנה לפני שגל נולדה, נהרגה אחותה הגדולה ליאור ב-22 באוגוסט 1990 כשהייתה בת 3 בלבד, בחנות בכיכר המדינה בתל אביב.
בין השנים 1997–2009 למדה בבית הספר לאומנויות על שם טד אריסון ובתיכון א' לאומנויות.
בגיל 6 החלה לעסוק בדיבוב.
בשנת 2000 השתתפה בתוכנית הטלווזיה "בראבו", תחרות כישרונות צעירים בהנחיית טוביה צפיר ומיכל ינאי.
בין השנים 2009–2011 שירתה כשחקנית בתיאטרון צה"ל.
לאחר מכן עם שחרורה, החלה לכתוב ולביים הצגות בתיאטרון צה"ל.
בשנים 2012–2015 למדה משחק בבית הספר Neighborhood Playhouse School of the Theatre שבניו-יורק, שם התמקצעה בשיטת מייזנר.
החל מ-2016 ועד היום, פועלת כשחקנית וכיוצרת בתחום התיאטרון והטלוויזיה בישראל.
מלמדת את שיטת מייזנר בקאמרי אקדמי ובבית הספר למשחק "הסטודיו".
בוגרת תואר ראשון במסלול של ניהול - אומנויות באוניברסיטה הפתוחה.
+בטלוויזיהגוף שידורשם הפרויקטשנת עליתותפקידיוצריםכאן 11לבד בבית2025שיריבימוי: שירי לי דשא, כתיבה: נדב פרישמן יניב זוהררשת+ וואלה!קוויקס - שעשועון טריוויה2018מנחהעריכה: אבי אלקלעי.
בימוי: דובי קלייןערוץ עשרנפלת חזק2016ספיר זגורי-גבעבימוי: מיקי גבעהוטאיש חשוב מאוד2017מיטלבימוי: שירלי מושיוףרשתטלוויזיה מהעתיד2016מערכונים שוניםבימוי: ניב מג'ר, גדי פורטנוי, דן מסר, יוגב יפת, שיר אהרוןערוץ טדיחיות בר2018סלעיתמאת: גור קורן.
+כמדבבת וקרייניתשם היצירהשנהקריינות: אלקטרה פאוור2025קריינות: GOT2BE2025דיבוב וקריינות- ניר וגלי: למחלבות טרה2024-2025ברבי: מגע של קסם2023הצלצול2022וטרינרים צעירים2021מיסטיקונס2020טרו וממלכת הקשת2020טרו וממלכת הקשת: משאלת חורף2019מונקרט2019כדוריקים2019טבאלוגה2018ברבי וקסם הדולפינים2018לגו - מלחמת הכוכבים2018עבודת החלומות2017לונה פטוניה2013גלימיס2012ריינג' רוב2012דובוני אכפת לי: ברוכים הבאים לארץ אכפתיה2011טבע תום2010קיק2008סמי הכבאי2007המחליפים2006מקשקשים2006טיטוף2005סדריק2005קובי קובי2005ג'קי צ'אן2004כנפי הרעם2003מפלצת המחמד שלי2002ספיי קידס 3D2002בבי הקוסמת הצעירה2002לילו וסטיץ'2001אמיל והבלשים2001סנופי וחברים2000מיפי1999בילבי1999אנטול1998טלטאביז1997
+ביוטיובשם היצירהשנהניב מג'ר ותומר פישמן מארחים את נצ'י נצ' - מרתון ת"א2018
נשואה ליאיר סלוצקי ואמא לבת.
מנהלת אורח חיים טבעוני מאז שנת 2014.
גל עשהאל (נולד ב-29 בינואר 1980) הוא תת-אלוף בצה"ל המשרת כסגן הפרקליט הצבאי הראשי וראש חטיבת הדין הבין-לאומי בצה"ל.
עשהאל נולד בחיפה בשנת 1980 לאסתר וירון.
למד לתואר ראשון במשפטים באוניברסיטת חיפה במסגרת העתודה האקדמית והוסמך כעורך דין.
בגיל 21 החל שירות חובה בפרקליטות הצבאית.
במהלך שירותו מילא תפקידים שונים, בהם: יועץ משפטי במחלקת הדין הבין-לאומי, עוזר משפטי לסגן הפרקליט הצבאי הראשי, היועץ המשפטי לתחום הפרט במחלקת הייעוץ והחקיקה, סגן פרקליט וראש תחום תורה, מדיניות ומודיעין בתביעה הצבאית הראשית, רע"ן אסטרטגי וסגן רמ"ח במחלקת הדין הבין-לאומי, והפרקליט לעניינים מבצעיים.
בשנת 2022 מונה לראש מחלקת ייעוץ וחקיקה בדרגת אלוף-משנה.
ביולי 2024 מונה לסגן הפרקליטה הצבאית הראשית יפעת תומר-ירושלמי.
בעקבות הדלפת הסרטון על פרשת ההתעללות במחנה שדה תימן מונה על ידי הפצ"רית לבצע בדיקה פנימית בנושא, ומסקנתו הייתה שמאות אנשים נחשפו לחומרים ולכן לא ניתן לדעת מי הדליף.
באוקטובר 2025 הועלה לדרגת תת-אלוף ומונה לראש חטיבת הדין הבין-לאומי, במקביל לשירותו כסגן הפצ"רית.
לאחר שתומר-ירושלמי יצאה לחופשה בעקבות החשד למעורבותה בהדלפת הסרטון עיכב הרמטכ"ל אייל זמיר את מינויו של עשהאל לממלא מקומה עד לקבלת חוות דעת מהיועצת המשפטית לממשלה, גלי בהרב-מיארה.
ב-6 בנובמבר 2025 נחקר באזהרה במשטרה, שוחרר למעצר בית, והורחק מהפרקליטות הצבאית בחשד שישבש חקירה.
בעל תואר ראשון ושני במשפטים מאוניברסיטת חיפה, ותואר שני במשפט צבאי מבית הספר למשפט של צבא ארצות הברית .
הוא בוגר קורס פיקוד ומטה "אפק" ובוגר המכללה לביטחון לאומי.
גל פרמן (נולד ב-10 בנובמבר 1969) הוא נגן גיטרה בס ישראלי, מוזיקאי, מלחין, מפיק מוזיקלי, מייסד וחבר בלהקת טיפקס.
פרמן נולד בקיבוץ נחל עוז, ובשנת 1988 הקים את להקת טיפקס ביחד עם חברו קובי אוז.
השניים צירפו אליהם מספר חברים מקיבוצים מאזור שדרות, ושינו את הרכבם תדירות, בעיקר עקב גיוס של חברים בלהקה לצה"ל.
שם הלהקה המקורי היה "ההוצאה לפועל".
לאחר שהלהקה עברה מהדרום לתל אביב שונה שמה ל"טיפקס".
פרמן היה שותף מוביל ביצירת כל אלבומי הלהקה "שביל קליפות הגרעינים" (1992), "האחרון בעשירון התחתון" (1993) ו"החיים שלך בלאפה" (1994) והפסקול של הסרט "כלבים לא נובחים בירוק" (1995).
פרמן לקח חלק ביצירת ועיבוד הפסקול הייחודי של הלהקה המשלב בין מזרח למערב.
פרמן הפיק מוזיקלית ביחד עם קובי אוז את אלבומה החמישי של הלהקה "נשיקה לדוד".
האלבום שיצא באפריל 1997 גילה לקהל הרחב את הזמרת שרית חדד בשיר "למה הלכת ממנו", הגיע למעמד של אלבום פלטינה, ומכר כ-49 אלף עותקים.
בשנת 1999 היה שותף מרכזי ביצירת אלבום הקונספט "דיסקו מנאייק", שהגיע למעמד אלבום זהב.
בשנת 2001 זכה בפעם השנייה ברציפות ביחד עם חברי הלהקה בתואר "להקת השנה" במצעד הפזמונים השנתי של רשת ג', כשהשיר "יושבים בבית קפה" הנושא את שם האלבום של הלהקה זוכה בשיר השנה.
באותה השנה השתתף בפעם השלישית בפסטיגל, עם השיר "בצלחת מעופפת" שזכה במקום השלישי.
ב-10 במאי 2007 השתתפה הלהקה בשלב חצי הגמר בתחרות האירוויזיון עם השיר "Push the Button" (כפתור אדום).
בסופו של הערב, משהוכרזו 10 השירים העולים לשלב הגמר, נפקד מקומה של הלהקה מביניהם.
תגובתו הראשונית של פרמן הייתה: "לאורך כל הקריירה היו כאלה שאהבו אותנו והיו כאלה שלא.
אנחנו לא פה מאתמול ואנחנו לא הולכים מחר".
ב-10 בנובמבר 2008 הודיעה הלהקה על פירוקה לאחר 20 שנות פעילות.
חמש שנים לאחר מכן, ב-22 באפריל 2013 הודיע סולן הלהקה קובי אוז על הופעת איחוד, שהתקיימה ב-26 ביוני 2014 בתל אביב .
בשנת 2016 הוציאה הלהקה את האלבום " עבודת כפיים" ומספר סינגלים, בניהם השיר "יוקר המחיה" בשיתוף עם הזמרת נטע אלקיים.
במהלך הקריירה ניגן פרמן בס וכלי הקשה באלבומים של שרית חדד, נערי רפול, הדג נחש, חמי רודנר ושמעון בוסקילה.
במקביל היה מפיק ראשי בחברת התקליטים והפאבלשינג "עננה" ושותף בלייבל "לבנטיני" והיה למפיק בפועל באלבומים של הדג נחש, מרסדס בנד, מירי מסיקה, דני רובס ועוד.
כיום משמש כבעלים-שותף בחברת בחברה להסדרת זכויות יוצרים לשימושים מסחריים ופרסומות "לאוד אנד קליר".
פרמן גרוש ואב לשלושה בנים.
ידוע כאוהד מכבי נתניה בכדורגל.
גל צוקרמן (נולדה ב-17 באוגוסט 2003) היא גולשת קיט ישראלית המתחרה בגלשן מסוג Formula Kite.
צוקרמן ייצגה את ישראל באולימפיאדת פריז 2024 וסיימה במקום השמיני.
צוקרמן היא בתם של שייטי ה-470 שני קדמי ואלי צוקרמן, שייצגו את ישראל במשחקים האולימפיים.
היא גדלה בקיבוץ שדות ים ומשתייכת למועדון הפועל שדות-ים.
היא החלה להתאמן בשייט בכיתה ד' והתרכזה בעיקר בשיט מפרשיות.
בכיתה י' היא פרשה מהספורט, ובשנת 2021 עברה להתחרות בגלישת קיט בדגם Formula Kite האולימפי.
באליפות העולם לנוער לשנת 2021, זכתה במדליית הזהב.
ביוני 2022 היא זכתה במדליית ארד בתחרות מהסבב העולמי שנערכה בלייליסטאט שבהולנד, כשסיימה במקום השלישי הכללי אחרי אנלוס למרטס מהולנד וג'יסלה פולידו מספרד.
באליפות העולם לבוגרים בשנת 2022 אשר נערכה בקליארי שבאיטליה, סיימה במקום השישי הכללי.
עוד באותה השנה סיימה במקום הרביעי באליפות אירופה.
באליפות העולם לשנת 2024 סיימה במקום השמיני ובאליפות אירופה באותה השנה סיימה במקום השביעי, ולאחר מכן קבע הוועד המנהל של איגוד השייט הישראלי שצוקרמן תייצג את ישראל באולימפיאדת פריז בדגם Formula Kite.
באולימפיאדת פריז 2024, התחרתה בתחרויות ה-Formula Kite.
לאחר שישה שיוטי מוקדמות, דורגה צוקרמן במקום העשירי ועלתה לשלב חצי הגמר.
בחצי הגמר היא סיימה במקום השלישי מתוך ארבע גולשות והודחה.
בסיום התחרויות דורגה במקום השמיני הכללי.
גל ריץ' (נולד בשנת 1985) הוא קצין צה"ל בדרגת אלוף-משנה המכהן כמפקד חטיבת עציון.
קודם לכן שימש מפקד בא"ח עוז ומפקד סיירת חרוב.
ריץ' נולד וגדל בפתח תקווה.
עם גיוסו לצה"ל והתנדב להיחידה הטקטית לחילוץ מיוחד (669), לאחר סיום המסלול הלוחם ושירות מבצעי השלים קורס קציני חי"ר.
הוא מילא שורת תפקידי מטה ופיקוד ביחידה הטקטית לחילוץ מיוחד (669) ובחטיבת כפיר.
בשנים 2022–2024 שימש מפקד בא"ח עוז, בין היתר במלחמת חרבות ברזל.
ב-15 באוגוסט 2024 מונה למפקד חטיבת עציון.
שבועיים לאחר מכן (ב-30 באוגוסט) הוא נפצע בפיגוע בצומת גוש עציון.
ריץ' נשוי ואב לארבע בנות.
גל יוסף סיני (נולד ב-23 באוגוסט 1997) הוא אתלט ישראלי, אלוף ישראל (2024) בקפיצה משולשת.
סיני מתאמן באגודת מכבי ראשון לציון.
באליפות ישראל 2013 שנערכה ביולי סיים במקום חמישי בקפיצה לגובה בתוצאה של 1.97 מטר.
בפסטיבל האולימפי האירופי לנוער שנערך באוטרכט שבהולנד בהמשך החודש סיים במקום 14 בקפיצה לגובה בתוצאה של 1.80 מטר.
באליפות ישראל 2014 שנערכה ביולי סיים במקום רביעי בקפיצה משולשת בתוצאה של 15.26 מטר.
באליפות ישראל 2023 שנערכה ביולי זכה במדליית כסף בקפיצה משולשת בשיא אישי חדש של 15.48 מטר, אחרי גיא מרגלית (15.69 מטר) ולפני רועי ליבוביץ (15.28 מטר).
באליפות ישראל 2024 שנערכה ביוני זכה במדליית זהב בקפיצה משולשת בתוצאה של 15.44 מטר, לפני רועי ליבוביץ (15.12 מטר) וגיא מרגלית (14.57 מטר).
גל רביב (נולדה ב-25 בדצמבר 2006) היא כדורסלנית ישראלית המשחקת בעמדת הרכזת בקבוצת כדורסל המכללות של אוניברסיטת מיאמי מחטיבה I של ה-NCAA.
רביב נולדה וגדלה בקדימה-צורן, ובצעירותה עסקה בהתעמלות קרקע.
בכיתה ג' החלה לשחק כדורסל במכבי קדימה-צורן, וכעבור שנתיים עברה לשחק במכבי תל מונד בליגת קט-סל.
בכיתה ז' החלה להתאמן באקדמיה למצוינות בספורט של מכון וינגייט ואיגוד הכדורסל, ובהמשך שיחקה במדי קבוצת הבוגרות שלה בליגה הלאומית.
בעונת 2021/22 נבחרה רביב לחמישיית העונה בליגת העל לנערות ולתגלית העונה בליגה הלאומית על ידי אתר ספסל לאחר שקלעה 13.6 נקודות בממוצע למשחק בליגת הבוגרות.
ב-2022 עברה רביב לתיכון בלה ויסטה באריזונה שבארצות הברית.
בשנתה הראשונה בקבוצה היא זכתה עימה באליפות ליגת הגריינד סשן, ובשנתה השנייה נבחרה לשחקנית המשתפרת ול-MVP של הליגה ושל משחק האולסטאר.
ב-3 בדצמבר 2023 חתמה רביב רשמית בקבוצת כדורסל המכללות של אוניברסיטת קוויניפיאק מחטיבה I של ה-NCAA.
בעונתה הראשונה היא פתחה בכל 33 המשחקים של הקבוצה וקלעה בספרות כפולות ב-27 מתוכם.
בסך הכל בעונת 2024/25 העמידה רביב ממוצעים של 17.9 נקודות, 5.5 ריבאונדים ו-4.3 אסיסטים למשחק, הובילה את הקבוצה בנקודות, אסיסטים וחטיפות (1.4 למשחק) ורשמה שני דאבל דאבלים.
היא נבחרה 11 פעמים לרוקית השבוע באזור ה-MAAC, ובסיום העונה נבחרה לשחקנית השנה (הרוקית הראשונה בהיסטוריה של האזור שעושה זאת), לרוקית העונה, לחמישיית הרוקיות, לחמישיית העונה ולחמישיית טורניר ה-MAAC, בו הובילה את קוויניפיאק לגמר אך הפסידה לאוניברסיטת פיירפילד.
ב-6 באפריל 2025 הכריזה רביב שתעבור לאוניברסיטת מיאמי לקראת עונת 2025/26.
רביב ייצגה את ישראל במסגרות לנבחרות לאומיות של פיב"א ב-2021, אז שיחקה במדי נבחרת ישראל בכדורסל עד גיל 16 במסגרת טורנירי הצ'לנג'ר האירופיים שנערכו במקום אליפות אירופה בכדורסל נשים עד גיל 16 שבוטלה בשל מגפת הקורונה באירופה.
כעבור שנה היא זכתה עם נבחרת הקדטיות במדליית ארד באליפות אירופה דרג ב', ונבחרה לחמישיית הטורניר לאחר שהעמידה ממוצעים של 13.4 נקודות, 3.9 ריבאונדים ו-2.9 אסיסטים למשחק.
ב-2024 שיחקה רביב במדי נבחרת ישראל בכדורסל נשים עד גיל 18 באליפות אירופה, והובילה אותה להישג השיא שלה - המקום הרביעי.
בסיום התחרות היא נבחרה לחמישיית הטורניר לאחר שהעמידה ממוצעים של 17.3 נקודות, 5.4 ריבאונדים, 4.7 אסיסטים ו-2.1 חטיפות למשחק.
ב-2025 ייצגה רביב את ישראל בגביע העולם בכדורסל נשים עד גיל 19, ונבחרה לחמישיית הטורניר השנייה לאחר שסיימה כמלכת הסלים של הטורניר עם 26.3 נקודות למשחק (הכי הרבה בהיסטוריה של הטורניר).
במהלך הטורניר היא קלעה לפחות 30 נקודות בשלושה משחקים שונים, השנייה בהיסטוריה שעושה זאת: 30 נקודות, 5 ריבאונדים ו-8 אסיסטים בהפסד 82–86 להונגריה; 30 נקודות, 8 ריבאונדים ואסיסט בניצחון 63–61 על קוריאה הדרומית; ו-38 נקודות, 9 ריבאונדים ו-6 אסיסטים בניצחון 84–79 על סין.
38 הנקודות שלה היו התוצאה השלישית בטיבה בהיסטוריה של הטורניר.
שני הוריה של רביב היו כדורסלנים: אביה אילן שיחק כדורסל מכללות באוניברסיטת פלורידה, ואימה טל שיחקה כדורסל נשים במכבי רמת חן.
היא ציינה את שחקנית ה-WNBA קלסי פלאם כמודל לחיקוי שלה ואת שחקני ה-NBA ג'יילן ברנסון וג'ורדן פול כשחקנים מהם היא שואבת השראה.
"גל עיניי" הוא שיר של הזמר-יוצר הישראלי חנן בן ארי, שיצא לאור כסינגל ב-12 באוגוסט 2025. הוא נכתב על ידי בן ארי בשיתוף ליעם חכמון, אלירן אליהו ועומרי דהאן.
הוא מהווה סינגל ראשון מתוך אלבומו הרביעי של בן ארי לא המשוגע היחידי, שיצא ב15 בינואר 2026.
נכון לספטמבר 2025, לשיר יש למעלה מ-470 אלף צפיות ביוטיוב.
חנן בן ארי סיפר כי השיר נולד באופן בלתי מתוכנן במהלך מפגש הקלטה עם יוצרים שלא הכיר קודם לכן.
תהליך הכתיבה וההפקה התרחש במהלך לילה אחד, ובבוקר שלמחרת האזין לשיר לראשונה ברכבו בדרך לביתו בפרדס חנה.
בן ארי תיאר את ההתרחשות כיצירה שנולדה במפתיע ובמהירות, תוך הדגשה כי לא מדובר בתהליך שגרתי אלא ברגע חד-פעמי שבו היצירה השתלטה עליו.
בהיבט ההפקה, עבד בן ארי עם ארבעה מפיקים שונים: עומרי דהאן, אלירן אליהו, דין אלבז ותומר בירן, אשר שילבו בין כלי נגינה אקוסטיים לבין עיבוד אלקטרוני.
החיבור בין שני העולמות המוזיקליים נועד לייצר עומק צלילי המאזן בין מסורת מודרנית לתפילה עכשווית.
מילות השיר עוסקות במשבר אישי ובתחושת אובדן דרך, לצד חיפוש מחודש אחר משמעות ואמונה.
בפזמון החוזר מופיע הביטוי "גל עיניי", המהווה מטפורה למצב של עיוורון רגשי ורוחני.
הביטוי הזה לקוח מהפסוק בתהלים: גַּל עֵינַי וְאַבִּיטָה נִפְלָאוֹת מִתּוֹרָתֶךָ ( תהילים קי"ט פסוק יח) המבטא רצון להצליח לגלות את כל הטוב והיופי שטמון בתורה.
בהיבט נוסף, המילים מתארות דיאלוג פנימי המשלבת פחד וקריסה לצד תקווה ותפילה.
משפטים כמו "מזמן שלא דיברתי, מותר לי גם לשתוק" או "עוד יהיה לך טוב, עכשיו תרגיש איך לב בועט" מבטאים תהליך של ויתור, מנוחה, אך גם אמונה בהתחדשות.
בנוסף, עצם הבחירה לקרוא לשיר "גל עיניי" מרמזת על בקשה לגילוי ולחשיפה, מעין קריאה להסרת המחסומים בין האדם לבין עצמו ובינו לבין הקהילה.
הנושא המרכזי הוא ההתמודדות עם משבר פנימי, אך המסר רחב יותר ומציע פנייה לקהל הישראלי כולו, הניצב בפני מציאות ציבורית מורכבת.
בכך הופך השיר לאמירה רחבה על תקופה שבה שאלות זהות ואמונה נמצאות במרכז הדיון.
בביקורת שפורסמה באתרו של יוסי חרסונסקי קיבל השיר "גל עיניי" התייחסות חיובית במיוחד.
חרסונסקי תיאר את השיר כיצירה המצליחה ללכוד כבר בהאזנה ראשונה את תשומת הלב, תוך שילוב בין עומק טקסטואלי למלודיה סוחפת.
לדבריו, בן ארי יודע לנסח חוויה של קריסה פנימית וחיפוש אחר משמעות אישית-רוחנית, ולתרגם אותה לשפה מוזיקלית שמצליחה לגעת בקהל רחב.
הביקורת הדגישה את הדרך שבה השיר נע בין ייאוש לתקווה, בין שקט פנימי לבין סערה רגשית, ומציבה אותו כחלק מהקו המזוהה עם יצירתו של בן ארי.
בחלק נוסף התייחס חרסונסקי למבנה המוזיקלי של השיר ולביצוע הקולי.
הוא ציין כי המלודיה מתפתלת ויוצרת תחושה של מסע רגשי, כאשר המעברים בין שירה שקטה לאמירה דרמטית מגבירים את האפקט הרגשי של היצירה.
עוד צוין כי השיר מצליח לשלב בין שפה יוישירה לבין ביטויים מקראיים ומטאפורות נשגבות, ובכך יוצר חיבור ייחודי בין עולמות שונים.
חרסונסקי סיכם את ביקורתו בציון הגבוה ביותר והגדיר את השיר ככזה המשלב טקסט עמוק עם עיבוד מוזיקלי מורכב ואותנטי.
גלא אבו אחמד היא חורבות מבצר עתיק הנמצא בתחתית הנילוס הצהוב, בצפון סודאן.
המבנה, שגודלו 120 על 180 מטרים, ממוקם כ-110 ק"מ מערבית לנהר הנילוס.
המבצר התגלה בשנת 1984 על ידי ארכאולוגים מאוניברסיטת קלן, והוא מיוחס לשלב הנפתני (Napatan) של ממלכת כוש, בתקופה שבין המאות ה-8 עד ה-4 לפנה"ס.
המבצר נבנה בתקופת ממלכת כוש, כחלק ממערכת ההגנה והשליטה שלה באזורים המדבריים הרחוקים מעמק הנילוס.
הוא שימש כנקודת תצפית, מחסן מסחרי ומבצר צבאי להגנה מפני שבטי המדבר.
הגילוי התרחש בשנת 1984 במסגרת פרויקט B.O.S.
(Besiedlungsgeschichte der Ost Sahara) של אוניברסיטת קלן, שחקר את ההיסטוריה של יישובי מזרח סהרה.
חפירות ארכאולוגיות נרחבות החלו בשנת 2002 במסגרת פרויקט SFB 389 ACACIA של האוניברסיטה, והמשיכו בשנים 2008–2009. החפירות חשפו מבנים אבנים, מערכות מים וממצאים ארכאולוגיים המצביעים על פעילות מסחרית ענפה ומגורים.
המבצר בעל תוכנית טרפזית, עם קירות אבן בעובי של יותר מחמישה מטרים.
שער מזרחי וחצר קדמית: נחשפו בחפירות 2008–2009.
מבנים עגולים (רוטונדות): שני מבנים עגולים, RUB1 ו-RUB2, הבנויים מבלוקי חולית גסים, ששימשו כנראה למטרות מגורים או אחסון.
מערכת מים: בארות ומאגרי מים שהאפשרו קיום בקרבת בארות טבעיות באזור המדברי
המבנה ממוקם בגדה הדרומית של ואדי חוואר, נחל יבש שהיה פעם זרוע מים ומשמש כקישור בין עמק הנילוס לאזורים הפנימיים של אפריקה.
החפירות הניבו מגוון ממצאים המעידים על חיי היומיום והמסחר:
שאריות בעלי חיים: 17,645 עצמות, בעיקר עזים וכבשים מקומיות, לצד בקר שהובא מעמק הנילוס.
נוכחות גורים צעירים מצביעה על נוכחות אנשים בעלי מעמד גבוה.
כלי קרמיקה: שברי קרמיקה יוונית, כולל לקית'ים (Lekythoi), שהם הממצאים הדרומיים ביותר של קרמיקה יוונית בסודן.
ממצאים אחרים: תבליטי סלע (פטרוגליפים), חרוזי פאיינס, אלבסטר ומתכות.
מחקרים בוטניים: בדיקות ארכיאובוטניות חשפו שרידי צמחים מקומיים ומעובדים.
גלא אבו אחמד מייצג נקודה חשובה במערכת ההתיישבות והשליטה של ממלכת כוש במדבר, והוא משמש כאתר מחקר מרכזי להבנת המסחר, החקלאות וההגנה באזור זה.
הוא מרוחק מהנילוס ומצביע על יכולת כושית להקים מבנים מורכבים בסביבה קשה.
האתר נמצא כיום בתוך פארק לאומי ואדי הוואר.
גלאטסראיי ספור קולובו (בטורקית: Galatasaray Spor Kulübü) הוא מועדון כדורגל המשחק בליגת העל הטורקית, וממוקם באיסטנבול.
גלאטסראיי הוקמה בשנת 1905 על ידי עלי סמי ין ועד היום זכתה הקבוצה ב-23 אליפויות טורקיה, ב-19 גביעים ואף זכתה בגביע אופ"א בשנת 2000. משחקי הבית של הקבוצה נערכים באצטדיון טורק טלקום המכיל 52,647 מקומות ישיבה, אשר נחנך בשנת 2011 והחליף את אצטדיון עלי סמי ין.
גלאטסראיי זכתה בגביע אופ"א בשנת 2000 לאחר שגברה במשחק הגמר על ארסנל.
היא הקבוצה היחידה שזכתה בגביע אופ"א בלי להפסיד משחק אחד והקבוצה הטורקית הראשונה שזכתה בתחרות זו.
כמו כן, היא גם הקבוצה הראשונה שזוכה במפעל לאחר שהודחה מליגת האלופות.
גלאטסראיי היא אחת משלוש הקבוצות היחידות בטורקיה (יחד עם פנרבחצ'ה ובשיקטש) שמעולם לא ירדו לליגה השנייה.
גלאטה היא שכונה ברובע בייאואולו, בחלק האירופי של איסטנבול בה מצוי מגדל גלאטה - מצודה על החוף הצפוני של מפרץ קרן הזהב.
ייחוס נוסף הוא לאימפריה קלטית (שבטים גאלים) ששלטו בשטח זה.
גלאטסראיי SK נוסדה באוקטובר 1905 כמועדון כדורגל.
עלי סמי ין הפך לנשיא הראשון של המועדון.
המשחק הראשון של הקבוצה היה נגד Cadi-Keuy FC, עליה היא גברה בתוצאה 0–2. מכיוון שלא היו קבוצות טורקיות אחרות, גלאטסראיי הצטרפה לליגת איסטנבול שהורכבה מקבוצות אנגליות ויווניות בעונת 1905/1906. הם זכו בתואר האליפות הראשון שלהם ב-1909.
בזמן שהכדורגל בטורקיה החל להתפתח, גלאטסראיי זכתה בעשרה תארים נוספים בליגת איסטנבול עד 1952, כולל שלוש פעמים רצופות (1925, 1926, 1927).
בשנת 1931 זכה המועדון בליגת הכדורגל של איסטנבול בפעם ה-11, זה היה התואר השישי של המועדון בעשר שנים.
לאחר מחלוקת האם להפוך את המועדון למקצועי או חובבני בין חברי גלאטסראי לחברי גונש, התפצלו המועדונים בשנת 1933. הודות לכוח פיננסי ופוליטי שהיה לגונס, המועדון החדש הצליח להחתים את השחקנים הטובים ביותר של גלאטסראיי, וגלאטסראיי הדרדרה ונכנסה לשנים רעות.
בין 1932 ל-1949 המועדון לא הצליח לזכות בליגת איסטנבול.
בין השנים 1930–1941 היו חמישה עשר נשיאים ועשרה מאמנים שהתחלפו.
ב-1948, אחרי שמונה עשרה שנים ללא התואר, זכתה גלאטסראיי בליגת הכדורגל של איסטנבול בעונת 1948/1949.
עם תחילתו של הכדורגל המקצועני בטורקיה ב-1952, הליגה המקצוענית אך הלא-לאומית הראשונה של טורקיה, ששוחקה בין השנים 1952 ל-1959, זכתה גלאטסראיי בשלושה מתוך שבעת התארים הללו.
ליגת העל הטורקית הוקמה בשנת 1959, אליה הצטרפה גלאטסראיי.
בשתי העונות הראשונות של הליגה המקצוענית, המועדון לא הצליח לזכות בליגה, וסיים במקום השלישי ב-1960 וב-2 ב-1961. בעונה השלישית והרביעית זכתה פעמיים בתוארי האליפות הראשונים שלהם, כאשר בעונת 1962/1963 הקבוצה כבשה 105 שערים, שיא ליגה.
באותה עונה החל לשוחק הגביע הטורקי, והקבוצה ניצחה את שתי משחקי הגמר בתוצאה 2–1 מול פנרבחצ'ה והפכך למועדון הראשון שזוכה בדאבל.
בחמש השנים הבאות לא הצליחה הקבוצה לזכות באליפות, אבל זכתה 4 פעמים בגביע הטורקי.
עוד בשנת 1966 החל לשוחק הסופר קאפ הטורקי, וגלאטסראיי זכתה בתואר הראשון כשניצחה 0–2 את האלופה בשיקטש.
לאחר 5 עונות ללא זכייה באליפות זכה המועדון בשלוש אליפויות רצופות, ב-1971, 1972 ו-1973. זו הייתה הפעם הראשונה שמועדון כלשהו זכה בליגה שלוש פעמים ברציפות.
ב-1984 הפתיע המאמן הגרמני יופ דרוואל, מגדולי המאמנים באותה התקופה כשחתם במועדון וויתר על הצעות אימון מהבונדסליגה.
באותה תקופה, הכדורגל הטורקי לא היה מוערך באירופה, ומועדונים טורקיים מעולם לא עשו רושם אמיתי בזירה הבינלאומית.
הגעתו של דרוואל, מאמן מכובד ומנוסה ברמה הבינלאומית, שינתה את התפיסה הזו, ולעיתים קרובות מיוחסת כהונתו בגלאטסראיי בכך שעזרה לעורר את הכדורגל הטורקי.
בנוסף לזכייה באליפות אחת ובגביע טורקי אחד, התקופה של דרוואל באיסטנבול כללה גם הכנסת טכניקות אימון מערב אירופיות מודרניות ורעיונות טקטיים למשחק הטורקי, מה שהציב אותו כאיש שביצע מהפכה בכדורגל הטורקי.
הישג נוסף בתקופה זו היה ההגעה לחצי גמר גביע אירופה בעונת 1988/1989, שם הודחה על ידי סטיאווה בוקרשט.
מה שהפך את גלאטסראי לקבוצה הטורקית הראשונה והיחידה ששיחקה בחצי גמר בתחרות זו.
מלבד ההצלחה המקומית בשנות ה-90 בהן זכתה הקבוצה בשתי אליפויות, שני גביעי מדינה ושני סופר קאפים, רשמה הישג נוסף כשהדיחה את מנצ'סטר יונייטד בשלבי ההכרעה של ליגת האלופות של אופ"א ב-1993.
אלפ ילמן נבחר לנשיא המועדון ב-1990, תפקיד בו כיהן במשך שש שנים.
Galatasaray SK זכתה בשתי אליפויות ליגה, שני גביעי מדינה ושני גביעי סופר קאפ, בעוד אלפ ילמן היה הנשיא.
הוא עבד בדרך כלל עם מאמנים גרמנים, קרל היינץ פלדקאמפ, ריינר הולמן וריינהרד ספטיג.
מלבד ההצלחה המקומית, גלאטסראיי משכה את תשומת לב המשקיפים לאחר שהדיחה את מנצ'סטר יונייטד בשלב הנוקאאוט של ליגת האלופות בעונת 1993/1994.
העידן המצליח ביותר של גלאטסראיי הגיע בסוף שנות ה-90 תחת המאמן פתיח טרים, כאשר המועדון הפך למועדון הכדורגל הטורקי הראשון והיחיד שזוכה בתחרות גדולה של אופ"א, לאחר שגברה הקבוצה על ארסנל בדו-קרב פנדלים במשחק הגמר של הטורניר.
לאחר מכן גם זכתה הקבוצה בסופר קאפ האירופי כשגברה על ריאל מדריד 2-1. באותה העונה זכתה הקבוצה גם באליפות טורקיה וגם גביע הטורקי, 4 תארים סך הכל.
בעונה שלאחר מכן הגיעה הקבוצה לרבע גמר ליגת האלופות תחת המאמן הרומני מירצ'ה לוצ'סקו, שם הודחה על ידי ריאל מדריד.
בעונת 2009/2010 מונה פרנק רייקארד לתפקיד המאמן, והקבוצה סיימה רק במקום החמישי בליגה.
בעונת 2010/2011, גלאטסראיי פתחה רע את העונה בליגה, והפסידה בשני המשחקים הראשונים, חודשיים לאחר פתיחת העונה פוטר רייקארד מתפקידו, והוחלף על ידי גאורגה חאג'י, שפוטר גם הוא זמן קצר לאחר מכן בעקבות הדחה מוקדמת בגביע.
לאחר שבולנט אונדר אייש את עמדת המאמן, גלאטסראיי ירדה למקום ה-14 במחזור ה-28. מאוחר יותר היא התאוששה במעט וסיימה את העונה במקום ב-8, 36 נקודות פחות מפנרבחצ'ה האלופה.
הייתה זו העונה בגרועה ביותר של המועדון מאז עונת 1981/2982, ושברה את שיא המשחקים בהם הפסידה שעמד על 16 הפסדים, כמו גם ממוצע ספיגות גבוה מהרגיל כשספגו 46 שערים.
לאחר העונה הכושלת, מונה שוב מאמן העבר של הקבוצה פתיח טרים, והקבוצה זכתה באליפות נוספת.
הייתה זו אליפות הליגה השמונה עשרה עבור המועדון ופתיח תרים קבע שיא חדש כשזכה בפעם החמישית בתואר.
הייתה זו גם העונה הראשונה שהקבוצה משחקת באצטדיון הביתי החדש, אצטדיון טורק טלקום.
הוא הצליח להרחיב את השיא הזה לשישה, כאשר גלאטסראיי זכתה באליפות נוספת בעונה שלאחר מכן.
גלאטסראיי זכתה בטרבל בעונת 2014/2015, היה זה הדאבל השישי של המועדון, והראשון אחרי 15 שנה.
לאחר פיטורי איגור טודור בפברואר 2017 חזר לאמן פתיח טרים בקדנציה רביעית במועדון.
על אף פתיחת עונה חלשה וחילופי המאמנים, הקבוצה הצליחה לזכות באליפות, ובעונה שלאחר מכן לזכות בטרבל, ולזכות בדאבל השביעי של המועדון.
היא סיימה במקום ה-13 בליגה, וסיימה בפעם השנייה בתולדותיה עונה עם מאזן שערים שלילי.
בעונה שלאחר מכן חזרה לקדמת הבמה וזכתה באליפות ה-23 בתולדותיה.
גם ב-2 העונות שלאחר מכן זכתה הקבוצה באליפות כולל דאבל בעונת 2024/2025 והשלימה 3 זכיות רצופות באליפות.
למועדון יש יריבות ארוכת שנים עם קבוצות גדולות יותר באיסטנבול, בשיקטש ופנרבחצ'ה.
הדרבי בין גלאטסראי לפנרבחצ'ה מכונה Kıtalar Arası Derbi בשל מיקומם של המטה והאצטדיונים שלהם בצד האירופאי (Galatasaray) והאסיאתי (Fenerbahçe) של מצר הבוספורוס באיסטנבול.
למועדון יש יריבות מרה עם לידס יונייטד לאחר ששני אוהדי לידס נדקרו למוות על ידי אוהדי המועדון הטורקי לפני חצי גמר גביע אופ"א בשנת 2000 באיסטנבול.
הסופר קאפ הטורקי (16): (שיא)
גלאזגו היא העיר המאוכלסת ביותר בסקוטלנד והעיר השלישית המאוכלסת ביותר בבריטניה, אחרי לונדון וברמינגהאם.
אוכלוסייתה הנוכחית של גלאזגו קטנה פי שניים מאוכלוסייתה בשנות ה-60 של המאה ה-20 עקב שינויים בהגדרת גבולות העיר ונדידה של אוכלוסייה לפרברים.
בעשורים האחרונים חלה התחדשות ופריחה בגלאזגו, וכיום היא נחשבת לעיר דינמית שהשילה מעליה את רוב תדמיתה האפורה.
העיר נבחרה כבירת התרבות של אירופה לשנת 1990.
ממוקמת על גדות נהר קלייד.
בתחום הכדורגל, העיר מוכרת בעיקר בזכות שתי קבוצות ליגת העל הסקוטית: גלאזגו ריינג'רס, המשחקת את משחקייה הביתיים באצטדיון אייברוקס ומזוהה עם הפרוטסטנטים, וסלטיק, המשחקת את משחקיה הביתיים באצטדיון סלטיק פארק ומזוהה עם הקתולים.
הדרבי של גלאזגו, בין הריינג'רס וסלטיק, נחשב לאחד ממשחקי הדרבי המפורסמים והטעונים בעולם.
בעיר נמצא גם אצטדיון האמפדן פארק, שהוא מגרשה הביתי של נבחרת סקוטלנד בכדורגל ושל קבוצת קווינס פארק מהליגה השלישית.
בשנת 2014 אירחה העיר את משחקי חבר העמים הבריטי, וב-2015 אירחה העיר את אליפות העולם בהתעמלות מכשירים.
בגלאזגו 4 קתדרלות, לזרמים השונים.
הקתדרלות הן קתדרלת מנגו הקדוש של הכנסייה הסקוטית, קתדרלת אנדרו הקדוש של הכנסייה הרומית-קתולית, קתדרלת מריה הקדושה של הכנסייה הסקוטית האפסיקופלית וקתדרלת לוקאס הקדוש של הכנסייה האורתודוקסית היוונית.
הקהילה היהודית בגלאזגו מונה כמה אלפי יהודים, והם מחזיקים כמה בתי כנסת, כולל שתי חנויות מכולת כשרות, מסעדה וכן סניפים של שלוש תנועות נוער יהודיות.
בית הכנסת המרכזי של הקהילה הוא בית הכנסת גארנתהיל, מבנה מפואר שנחנך בשנת 1879.
לעיר גלאזגו 8 ערים תאומות:
גְּלָאוּקוֹמָה היא קבוצה של מחלות הפוגעות בעצב הראייה, לרוב קשורות בעליית הלחץ התוך עיני.
ההפרעה השכיחה קשורה בחסימת דרכי הניקוז של הנוזל התוך עיני המצויים בזווית העין (הנוצרת ממפגש שכבת לובן העין והקרנית).
ההפרעה בניקוז גורמת ללחץ תוך עיני מוגבר הפוגע בעצב הראייה באזור הדסקה ובמקולה.
כתוצאה מכך מצטמצם באיטיות שדה הראייה עד לעיוורון.
קיימים טיפולים תרופתיים וכירורגיים להאטת התקדמות המחלה.
שנייה לקטרקט כגורמת לעיוורון בעולם המערבי היא הגלאוקומה.
למחלה זו אין ריפוי, רק דרכים לנסות להפחית את הידרדרותה, ולכן חשוב לאבחן אותה כמה שיותר מוקדם.
מנגנון הפגיעה בעצב הראייה במחלה נגרם כתוצאה מחוסר שיווי משקל בין ייצור הנוזל התוך עיני לבין ניקוזו.
הנוזל התוך עיני נוצר בגוף הריסני (Ciliary body) – אחד משלושת מרכיבי ה־Uvea, המצוי בלשכה האחורית של העין, הנוזל נשפך ישירות ללשכה האחורית, עובר דרך האישון ללשכה הקדמית של העין, נאסף על ידי רשת הטרבקולום בזווית העין ומתנקז דרך תעלת Schlemm למערכת הניקוז הורידית.
כ־30% מהנוזל מתנקז גם דרך מערכת ניקוז אחרת הנקראת המערכת האובאוסקלרלית.
כל חסימה של הזווית גוררת עלייה בלחץ התוך עיני ובהמשך לפגיעה בעצב הראייה המתאפיינת בהפרעות ראייה עד כדי עיוורון.
הסוג השכיח מבין הגלאוקומות המהווה כ־90% מסך המקרים.
גלאוקומה רחבת זווית היא מחלה כרונית המתקדמת באיטיות ולכן החולה לרוב אסימפטומטי ולא מטופל.
הזווית גם נראית פתוחה בבדיקה, דבר המקשה על האבחנה.
אנשים הסובלים מגלאוקומה פתוחת זווית יחוו ראיית מנהרה, היינו שהשדה ההיקפי פגום והמרכזי תקיןסוג זה מכיל בתוכו גם שני תתי סוג נוספים:
גלאוקומה רחבת זווית עם לחץ תוך עיני מוגבר
גלאוקומה רחבת זווית עם לחץ תוך עיני נורמלי
נגרמת כתוצאה מחוסר שיווי משקל בין הייצור וניקוז הנוזל התוך עיני.
מהווה מצב חירום אוקולרי המתבטא בכאבים עזים, בחילות, ראיית ברקים, ירידה חדה בראייה, רגישות גדולה לאור.
האירוע לרוב מהיר וחד צדדי.
יש להתחיל מיד בטיפול, כדי שלא יתפתח עיוורון.
גלאוקומה מולדת - מתפתחת כבר בגיל הינקות.
בעלת פרוגנוזה גרועה הדורשת טיפול מיידי.
גלאוקומה משנית - גלאוקומה הנגרמת כתוצאה מדלקות בעיניים (אובאיטיס), סוכרת, תרופות (בעיקר סטרואידים) וגורמים נוספים.
Pseudo-Exfoliation Syndrome - סיבה לגלאוקומה משנית פתוחה הנגרמת כתוצאה מנשירת חומר על פני העדשה ועל כל הצד הקדמי של העין הגורמת לחסימת הזווית ופגיעה בניקוז.
גלאוקומה פיגמנטרית - נחיתה של פיגמנט המלנין בעין על אנדותל הקרנית ובזווית.
עליית לחץ תוך עיני - גורם הסיכון העיקרי (ערכים של לחץ תוך עיני של יותר מ-21 מ"מ כספית נחשבים לא תקינים).
היסטוריה משפחתית - הסיכון לפתח גלאוקומה בבני משפחה בהם אובחנה המחלה גדול פי 6–8 לעומת משפחות שלא חלו בגלאוקומה.
גזע - אנשים ממוצא אפריקאי והיספנים מצויים בסיכון מוגבר ללקות במחלה.
גיל - אנשים מבוגרים יותר (גיל 40 ומעלה) מצויים בסיכון מוגבר ללקות במחלה.
מחלות סיסטמיות - נושא השנוי במחלוקת, יש סברה שיתר לחץ דם וסוכרת תורמים להתפתחות גלאוקומה.
הטיפול יכול להתבצע בשלוש דרכים:
1. טיפול תרופתי- בעזרת טיפות עיניים אשר מורידות את קצב ייצור הנוזל בעין או אשר משפרות את הניקוז שלו.
כל התרופות נועדו להוריד לחץ תוך עיני.
בטא אנטגוניסטים - פועלים להורדת ייצור הנוזל.
חולים הסובלים מהפרעות קצב אינם יכולים ליטול את התרופה.
מעכבי קרבוניק אנהידרז - פועלים להורדת ייצור הנוזל.
מוסקריניות-מיוטיות - גורמות לכיווץ האישון.
בשנים האחרונות השימוש בתרופה כטיפול כרוני ננטש וכיום משמשת בעיקר לטיפול במצבי חירום.
פרוסטגלנדינים - פועלות על הניקוז האובאוסקלרלי.
שילובים - שילוב של שתי תרופות, לרוב שילוב של בטא אנטגוניסט ומעכב קרבוניק אנהידרז.
אלפא אגוניסטים - מורידים את הלחץ התוך-עייני על ידי הקטנת ייצורו של הנוזל והגברת ניקוז הנוזלים.
תרופות היפר-אוסמוטיות - במקרים של התקף חריף.
בדצמבר 2023 אישר מנהל המזון והתרופות האמריקאי (FDA) את השימוש במשתל iDose TR המיועד להוריד את הלחץ התוך עיני בחולים עם זווית פתוחה או לחץ גבוה.
המשתל מונח בעין באמצעות חתך זעיר והוא משחרר את התרופה לעין באופן עקבי ונכון ומסיר את הנטל מהחולה להכניס טיפות עיניים.
מיועד לחולים שהטיפול התרופתי לא שיפר את מצבם במידה מספקת.
בגלאוקומה עם זווית פתוחה משתמשים בלייזר לשיפור הניקוז בזווית הלשכה הקדמית.
בשיטה זו צורבים בלייזר אזורים מסוימים בזווית העין ובכך מגדילים את יכולת הניקוז באזור זה.
בדצמבר 2023 קיבלה חברת הסטארט-אפ הישראלית בלקין ויז'ן (Belkin-vision) את אישור מנהל המזון והתרופות האמריקאי (FDA) לשווק מכשיר ה-Eagle לטיפול במחלת הגלאוקומה באמצעות לייזר.
המכשיר הזה מציע גישה שונה לטיפול המקובל.
בעוד שבלייזר רגיל (SLT) הטיפול דורש הצמדה וסיבוב של עדשה מיוחדת לעין החולה במשך 10-5 דקות ומבוצע בעיקר על ידי רופא/ת גלאוקומה, הרי שטיפול הלייזר של בלקין ויז'ן (DSLT) אוטומטי, נמשך מספר שניות ואינו דורש מגע עם העין.
ב-Eagle, קרני הלייזר מכוונות לאזור הטיפול דרך החלק החיצוני של העין.
יצירת נתיב ניקוז חדש (Iridiotomy) - יעיל במקרים של גלאוקומה מסוג זווית סגורה.
יצירת תגובה ביולוגית ברקמת הטרבקולום באמצעות מיקוד סלקטיבי של קרני הלייזר בתאי המלנין.
מיועד לחולים שהטיפול בתרופות ובלייזר לא הועיל.
בניתוח יוצרים נתיב ניקוז מהעין החוצה כדי להקטין את הלחץ התוך-עיני.
הניתוח הנפוץ ביותר נקרא Trabeculectomy.
במקרים קשים משתילים בעין החולה מסתם המעביר בעזרת צינורית דקה את הנוזל מהעין החוצה.
iStent הוא שתל שאורכו כמילימטר, הוא מוחדר אל תעלת הניקוז שבעין ומוציא את הנוזלים מהעין אל מחזור הדם.
GAAT היא שיטת ניתוח זעיר פולשנית שפותחה על ידי שני רופאים מטקסס דוינדר גרובר (Davinder Grover) ורונלד פלמן (Ronald Fellman).
בשיטה זו ניקוז הנוזלים בעין נעשה על-ידי השתלת חוט זעיר אל תוך תעלת הניקוז.
במשיכת החוט נפתחת החסימה בתעלת הניקוז.
מועדון הכדורגל ריינג'רס , הידועה גם כגלאזגו ריינג'רס, היא קבוצת כדורגל סקוטית מהעיר גלאזגו, המשחקת בליגת העל הסקוטית.
ריינג'רס היא הקבוצה השלישית המעוטרת ביותר בעולם, ויחד עם המתחרה העירונית הוותיקה סלטיק שולטות שתי הקבוצות בצוותא בכדורגל הסקוטי, והיריבות בין שני המועדונים היא מהמפורסמות בעולם.
המשחקים ביניהם, אשר מכונים הדרבי של גלאזגו או ה"אולד פירם", רווי רגשות בשני הצדדים, שכן ריינג'רס מזוהה עם הפרוטסטנטים היוניוניסטים, ואילו סלטיק מזוהה עם הקתולים האירים.
מדי הקבוצה הביתיים הם בגווני כחול-לבן ומכנסיים לבנים, ומגרשה הביתי הוא אצטדיון אייברוקס, אשר מכיל 50,817 מקומות ישיבה.
הישגה הטוב ביותר של הקבוצה הוא זכייתה בגביע אירופה למחזיקות גביע בשנת 1972, והיא בין הקבוצות היחידות בעולם המחזיקים ביותר מ-50 תוארי אליפות מקומיים (כולל גביע התערוכה הבינלאומית בגלאזגו) ו-111 תארים בסך הכל.
אף על פי שהוקמה לפני 151 שנים, אומנה הקבוצה על ידי 20 מאמנים שונים בלבד (נכון לשנת 2023).
גלאזגו ריינג'רס הייתה אחת משתי הקבוצות היחידות בסקוטלנד (יחד עם סלטיק) שמעולם לא ירדו לליגת המשנה, אך בשנת 2012 הורדה הקבוצה לליגה הרביעית בסקוטלנד עקב פשיטת רגל.
לאחר שעלתה שלוש ליגות בארבע שנים חזרה ריינג'רס לליגה הבכירה בסקוטלנד בשנת 2016.
מועדון כדורגל ריינג'רס נוסד בגלאזגו שבסקוטלנד על ידי ארבעת המייסדים: האחים מוזס מק'ניל ופיטר מק'ניל, פיטר קמפבל וויליאם מק'בית' - שנפגשו ב-West End Park שבגלאזגו (בימינו נקרא פארק קלינגרוב) במרץ 1872. בנוסף נחשב דייוויד היל שהגיע מאוחר יותר גם לאחד החברים המייסדים בהיסטוריית המועדון הרשמית.
המשחק המתועד הראשון של הריינג'רס היה משחק ידידות שנגמר בתיקו ללא שערים (0-0) עם קבוצת מועדון הכדורגל קלנדאר (שהיה מועדון זמני שהתקיים בין השנים 1872–1874 בלבד).
המשחק התקיים על שטח הפארק שנקרא בימינו "Glasgow Green".
בשנת 1873 התקיים במועדון המפגש השנתי הרשמי הראשון בו נבחרו חברי ההנהלה והצוות המקצועי.
בשנת 1877 ריינג'רס הגיעו לראשונה לגמר הגביע הסקוטי.
אחרי תיקו במשחק הראשון, סירבה ריינג'רס לקיים משחק חוזר והגביע הוענק לקבוצת "וואלה אוף לאבן".
הקבוצה זכתה באותה השנה בתואר הראשון שלה: גביע הצדקה של הסוחרים של גלאזגו אחרי שניצחה 1–2 את "וואלה אוף לאבן".
משחק הדרבי של גלאזגו או ה"אולד פירם" הראשון התקיים בשנת 1888, שנת היווסדותה של קבוצת סלטיק, ונגמר בהפסד 2–5 לקבוצה שברובה הורכבה משחקנים אורחים מהיברניאן ושיחקו עבור סלטיק במשחק ידידות זה.
הליגה הסקוטית במתכונתה הנוכחית הוקמה בעונת 1890–1891 וריינג'רס שסיימו ביחד עם קבוצת דאמברטון במקום הראשון בליגה הוכרזו כאלופים משותפים לליגה בפעם הראשונה (וזוהי הפעם היחידה בה התואר התחלק בין שתי קבוצות מאז ומעולם).
ריינג'רס זכו בפעם הראשונה בגביע הסקוטי בשנת 1894 אחרי ניצחון 1–3 על סלטיק בגמר הגביע.
עד לתחילת המאה ה-20 זכה המועדון בעוד שתי אליפויות ושלושה גביעים סקוטיים.
לאחר מכן בזמן היותו של ויליאם וילטון מזכיר המועדון ולאחר מכן מאמן הקבוצה (אחד הדמויות הבולטות בתולדות המועדון), זכה המועדון בעשר אליפויות.
תקופת בילי סטרות' וסקוט סימון
סטרות' הדריך את המועדון במשך 34 שנים רצופות עד שנת 1954, וזכה ביותר תארים מכל מאמן אחר בהיסטוריה של הליגה הסקוטית, עם 18 תוארי אליפות, עשרה גביעים, ושני גביעי ליגה מקומיים.
בנוסף זכה המועדון תחתיו שבע פעמים בגביע המלחמה המיוחד, 19 גביעי גלאזגו, ו-17 גביעי צדקה של הסוחרים של גלאזגו וגביעים קטנים נוספים.
במהלך הליגה שהתקיימה במתכונת אזורית בזמן המלחמה, השיגה ריינג'רס ניצחון בתוצאת שיא של 1–8 על סלטיק ב"אולד פירם" (בליגה האזורית הדרומית).
סקוט סימון המשיך את הצלחתו של סטרות' זוכה בשש אליפויות, חמישה גביעים סקוטים, וארבעה גביעי ליגה, והפך למאמן השני שהצליח להשיג טרבל מקומי בעונת 1963/1964. מאידך בתקופתו הפסידה הקבוצה 1–7 ב"אולד פירם", ההפסד בתוצאה הגבוהה ביותר של ריינג'רס במפגשי הדרבי בכל הזמנים.
ריינג'רס הגיעה לחצי גמר גביע אירופה למחזיקות גביע בשנת 1960, שם הפסידה לאיינטרכט פרנקפורט 12-4 בסיכום שני המפגשים (הפסד בהפרש שיא לקבוצה סקוטית במפעל אירופי).
ב-1961 הייתה ריינג'רס הקבוצה הבריטית הראשונה שהגיעה לגמר המפעל האירופי הבכיר, אך הפסידה 1–4 לפיורנטינה בסיכום שני משחקים.
פעם נוספת הגיעה ריינג'רס לגמר גביע אירופה למחזיקות גביע ב-1967 אך הפסידה פעם נוספת בגמר, הפעם לבאיירן מינכן בהארכה.
ב-1971 התרחש אחד האסונות הגדולים ביותר שידע הכדורגל הסקוטי - אסון אייברוקס, בו התמוטטות מדרגות היציאה באצטדיון במהלך משחק ה"אולד פירם" גבתה 66 הרוגים.
באותה העונה התקיים משחק לאיסוף כסף למשפחות ההרוגים, בין קבוצה מעורבבת של שחקני סלטיק וריינג'רס שנקראה "סקוטלנד XI" בהאמפדן פארק, למשחק הגיעו 81,405 צופים.
ההישג האירופי הבולט ביותר של הקבוצה הוא זכייתה בגביע אירופה למחזיקות גביע בשנת 1972, אז ניצחה הקבוצה 2–3 את דינמו מוסקבה בגמר הגביע משער של קולין שטיין וצמד של וילי ג'ונסטון בקאמפ נואו שבברצלונה.
לאחר סיום המשחק קיבלה והניפה הקבוצה את הגביע בחדר קטן בתוך האצטדיון, בגלל התפרעויות אוהדים חריפות של אוהדיה בתגובה ליד הקשה של המשטרה הספרדית.
ריינג'רס הורחקה מהמפעלים האירופיים למשך שנתיים בעקבות התפרעות אוהדים זו, אך ההרחקה לבסוף הייתה לעונה אחת לאחר ערעור של ריינג'רס.
בעונה העוקבת התחרתה ריינג'רס בגמר הסופר קאפ האירופי למרות הרחקה זו, נגד אייאקס אמסטרדם ההולנדית שניצחה את הסקוטים 3–6 בסיכום שני המשחקים וזכתה בתואר על חשבונם.
ב-1973 זכתה הקבוצה בגביע סקוטי נוסף תחת הדרכתו של ג'וק וואלאס על חשבונה של סלטיק במשחק גמר "אולד פירם" בגביע הסקוטי לעיני 122,714 צופים - המשחק בעל קיבולת הצופים הגבוהה ביותר שתועד בסקוטלנד.
בעונת 1974/1975 זכה המועדון בתואר אליפות תחת הדרכתו של וואלאס, לראשונה לאחר 11 שנים בהן לא זכתה בתואר.
בעונה לאחר מכן זכתה בטרבל מקומי, וכך גם בעונת 1977/1978.
לאחר ששחקן העבר ג'ון גרייג מונה למאמן הקבוצה, לא הצליח המועדון לשחזר את הצלחתו בתקופתו כשחקן, והוא הוחלף על ידי וואלאס שחזר לתפקד כמאמן לקדנציה שנייה.
וואלאס נכשל גם הוא לשחזר את הצלחתו מהקדנציה הקודמת, עם אחוז הצלחה של פחות מ-50%, והוחלף על ידי גריים סונס ב-1986.
בין העונות הזכורות היו עונת 1990/1991 בה הגיעה הליגה להכרעה רק במחזור הסיום ביום האחרון של הליגה, בה הצליחה הקבוצה להשיג ניצחון 0–2 נגד אברדין בביתה, כמו גם עונת 1992/1993 בה זכתה הקבוצה בטרבל מקומי, ובנוסף הייתה הקבוצה מרחק של גול אחד מלהבטיח מקום בגמר ליגת האלופות.
בעונת 1997/1998 לא הצליחה הקבוצה להשיג את התואר העשירי ברציפות והרצף נקטע על 9 אליפויות רצופות.
בשנת 1998 הפך דיק אדבוקאט ההולנדי למאמן הזר הראשון בתולדות המועדון שמונה בסוף עידן וולטר סמית'.
בתחילת עונת שיחקה ריינג'רס מול בית"ר ירושלים הישראלית בשלב הראשון של גביע אופ"א.
לאחר תיקו 1–1 במשחק אותו אירחה בית"ר, ניצחה ריינג'רס 4–2 בביתה ועלתה על חשבונה של בית"ר לשלב הבא, בו ניצחה את באייר לברקוזן.
בשלב השלישי (שמינית הגמר) הודחה על ידי פארמה, שבסופו של דבר זכתה בטורניר.
בליגה הקבוצה הצליחה לשחזר את הצלחתה מהעשור האחרון וזכתה בטרבל מקומי שישי.
הקבוצה אף הצליחה לזכות באליפות בפעם השנייה ברציפות בעונת 1999/2000 ולהשלים דאבל עם ניצחון 0–4 בגמר הגביע הסקוטי על אברדין.
בעונתו השלישית של אדבוקאט נכשלה הקבוצה להתחרות בסלטיק תחת הדרכתו של מרטין אוניל.
וזאת למרות השקעת שיא של המועדון שכללה את רכישת טורה אנדרה פלו בסכום עתק של 12 מיליון פאונד - סכום שיא על כרטיס שחקן בתולדות המועדון, שלא הצליח להתרומם מעבר לשלב הבתים בליגת האלופות.
אדבוקט התפטר מתפקידו באוקטובר 2001, והוחלף על ידי אלכס מקליש.
הנהלת המועדון בראשות דייוויד מורי הוכחה כבזבזנית ביותר והשקיעה את המועדון בחובות של 52 מיליון פאונד.
מצבו הפיננסי של המועדון הוחמר עד כדי כך שבקיץ 2003 הייתה חייבת הקבוצה למכור מספר גדול של שחקנים בכירים, מה שגרם למועדון להיכשל בשלושת המפעלים המקומיים ולא לזכות בשום תואר בעונת 2003/2004, מאורע שאירע בפעם האחרונה רק בעונת 1985/1986.
לקראת עונת 2004/2005 חזר המועדון לקדמת הבמה כאשר החתים החתמות ענק בדמותם של ז'אן-אלן בומסונג, דדו פרשו ונאצ'ו נובו, וביחד עם חזרתו של הקפטן לשעבר ברי פרגוסון שהוחזר מבלקברן רוברס האנגלית השלים המועדון מסע רכש מרשים בקיץ.
המועדון סיים את עונה זו באופן דרמטי ביום האחרון של הליגה, כאשר ספגה סלטיק שהובילה לאורך כל העונה שער מאוחר נגד מאת'רוול, בזמן שריינג'רס הובילה נגד היברניאן והצליחה לזכות בתואר, מה שאילץ את המסוק שהוביל את צלחת האליפות לשנות כיוון להענקתו לריינג'רס במקום לסלטיק.
בליגת האלופות הצליח המועדון להגיע לשלב 16 האחרונות בליגת האלופות לאחר תיקו 1-1 נגד אינטר מילאנו - הקבוצה הסקוטית הראשונה שמגיעה לשלב מאוחר זה מאז 1993, והודחה רק בזכות יתרון שערי חוץ של ויאריאל על ריינג'רס.
בפברואר 2006 הודיע דייוויד מורי הבעלים כי מקליש יסיים את דרכו בקבוצה בתום העונה הנוכחית.
בסוף עונת 2005/2006 התמנה פול לה-גן הצרפתי, שאימן את הקבוצה בעונת , והיה המאמן הלא-סקוטי השני בתולדותיה.
העונה החלה רע עבור המועדון שהודח במפתיע מוקדם מאוד מגביע הליגה, בזמן שסלטיק הצליחה להשיג יתרון מבטיח בצמרת הטבלה בליגה.
במסגרת האירופית היו ריינג'רס הקבוצה הסקוטית הראשונה שמגיעה לשלב 32 האחרונות במסגרת גביע אופ"א ועושה זאת ללא הפסד בשלב הבתים.
עם זאת ב-4 בינואר 2007, עזב לה-גן את הריינג'רס לאחר עימות מתוקשר עם הקפטן והכוכב הגדול של הקבוצה, בארי פרגוסון, והוחלף על ידי וולטר סמית', שהגיע ב-10 בינואר - מאמן עבר במועדון שחזר לקדנציה השנייה שלו.
בעונה העוקבת 2007/208 נפלה ריינג'רס משלב המוקדמות של ליגת האלופות לעונה זו ונכנסה למפעל גביע אופ"א.
לאחר מכן הקבוצה העפילה לגמר גביע אופ"א 2008, לאחר שהיא מדיחה בשלבי הנוק-אאוט בטורניר את פנאתינאיקוס, ורדר ברמן, ספורטינג ליסבון ופיורנטינה.
הקבוצה הגיעה לגמר שהתקיים במנצ'סטר בו היא הפסידה לקבוצת זניט סנקט פטרבורג 2-0. כמות מוערכת של כ-200 אלף אוהדים נסעו למנצ'סטר לכבוד המשחק, והתרחשו הפרות סדר קטנות ברחבי העיר.
בעונת 2008/2009 נפלה הקבוצה מליגת האלופות במוקדמות וסיימה את דרכה האירופית מוקדם מהצפוי.
בליגה, המועדון זכה באליפות ה-52 שלו בסקוטלנד עם ניצחון על דנדי יונייטד במחזור האחרון.
בנוסף ניצחה הקבוצה בגמר הגביע הסקוטי והוסיפה את הגביע ה-33 לארון התארים שלה, כשהיא מנצחת את פלקירק 0–1 בגמר.
בעונת 2009/2010 הגיעה ריינג'רס לגמר המקומי החמישי ברציפות - גמר גביע הליגה נגד סנט מירן וניצחה בו למרות חסרון של 2 שחקנים בעקבות 2 כרטיסים אדומים מוקדמים לשחקניה.
בליגה הקבוצה שמרה על עליונותה וזכתה באליפות נוספת, שלושה מחזורים לפני סיום הליגה, בניצחון 0–1 על היברניאן.
בעונת 2010/2011 זכתה הקבוצה בגביע הליגה פעם נוספת, כשניצחה את סלטיק בהארכה.
בליגה הקבוצה זכתה באליפות השלישית ברציפות שלה כשניצחה את קילמרנוק 5-1 ביום האחרון של העונה.
בסיום העונה עזב המאמן וולטר סמית' את הקבוצה.
מחליפו של סמית' היה אלי מקויסט שהיה עוזר מאמן הקבוצה בארבע שנים האחרונות.
העונה החלה בזעזוע עבור המועדון שהודח מ-2 המפעלים האירופים הבכירים: במוקדמות ליגת האלופות בסיבוב השלישי על ידי מאלמה השוודית, וגם מגביע אופ"א על ידי מריבור הסלובנית.
אף על פי שהצליחה על המגרש בפועל עם 15 משחקים ללא הפסד והובלת הטבלה, הודחה הקבוצה מגביע הליגה על ידי פלקירק, וגם מהגביע הסקוטי על ידי דנדי יונייטד.
בפברואר 2012 הודיעה הנהלת הקבוצה על פשיטת רגל וכניסה להליך של כינוס נכסים ובעקבות זאת הופחות למועדון 10 נקודות לפי חוקי ההתאחדות הסקוטית, בסיום העונה זכתה סלטיק באליפות הליגה בהפרש 20 נקודות מריינג'רס.
ביולי 2012, עקב החובות הכבדים המועדון היה חייב להימחק מספרי ההתאחדות ולהיות מוקם מחדש בשם רשמי שונה כאשר החליף בעלות.
על כן לאחר דיונים רבים הוחלט על ידי ההתאחדות הסקוטית להוריד את גלאזגו ריינג'רס לליגה הרביעית - הליגה הרשמית הנמוכה ביותר בסקוטלנד, וזאת גם רק בתנאי שלמועדון יהיה איסור של שנה אחת ללא העברות שחקנים.
רוב שחקני הקבוצה סירבו לעבור לבעלות החברה החדשה שהקימה הקבוצה ועל כן בעונה הראשונה של המועדון החדש רובו של הסגל היה חדש.
המשחק הראשון בליגה הרביעית נגמר בניצחון גדול של 1–5 על מזרח סטירלינגשייר, כאשר הגיעו 49,118 צופים למגרש.
זהו היה שיא עולמי של כמות צופים לליגה רביעית רשמית במדינה כלשהי.
הקבוצה המשיכה לנצח, אך הפסידה בגביע האתגר הסקוטי לליגות נמוכות.
כמו כן הגיעה לרבע גמר הגביע הסקוטי והפסידה גם שם.
הקבוצה גם שברה את השיא של עצמה כשהביאה 49,463 צופים למשחק, ואחרי זה שוב כשהביאה 49,913 צופים למשחק נגד סטירלינג אלביון.
במרץ 2013 עלתה הקבוצה לליגה השלישית בסקוטלנד לאחר תיקו חסר שערים נגד מונטרוז.
מלבד הפסד לפורפאר אתלטיק בסיבוב הראשון בגביע הליגה, את עונת 2013/2014 החלה הקבוצה באופן מושלם עם מספר נקודות מקסימלי ב-15 המשחקים הראשונים בליגה השלישית אבל בהמשך נעצרה מעט עם תיקו.
לבסוף במרץ 2014 עלתה הקבוצה לצ'מפיונשיפ הסקוטי (הליגה השנייה בסקוטלנד) וגם הצליחה להגיע לגמר גביע האתר הסקוטי, אך הפסידה בגמר הגביע לריית' רוברס.
בנוסף הגיעה הקבוצה לחצי גמר הגביע הסקוטי אבל הפסידה 1–3 לדנדי יונייטד.
עונת 2014/2015 הייתה פחות מוצלחת מקודמותיה כאשר בחלק הראשון של העונה הקבוצה הפסידה הרבה ממשחקיה להיברניאן, הארטס וקבוצות נוספות, ובנוסף הודחה בחצי גמר גביע האתגר הסקוטי.
לאחר המשך של חוסר הצלחה בליגה התפטר מקויסט מתפקידו כמאמן הקבוצה והוחלף על ידי קני מקדאוול באופן זמני, אבל מצב זה נמשך שלושה חודשים, במהלך תקופה זו השיגה הקבוצה שלושה ניצחונות בלבד, ומינתה את סטיוארט מק'אל באופן קבוע לשאר המשחקים בליגה.
הקבוצה הגיעה למקום השלישי בלבד בליגה אבל העפילה לפלייאוף העלייה לליגה הבכירה, אך הפסידה 1–6 למאת'רוול בסיכום צמד משחקים.
ביוני 2015 הודיעה הקבוצה על מינויו של מארק וואברוטון למאמן הקבוצה לשלוש עונות וכיוונה למקום הראשון בליגה השנייה ולהעפלה אוטומטית לליגה הבכירה.
ב-5 באפריל 2016 עלתה הקבוצה לפריימרשיפ הסקוטי ובכך השלימה את חזרתה לליגה הראשונה לאחר ארבע שנות היעדרות.
כשבוע וחצי לאחר מכן, ריינג'רס שיחקה נגד סלטיק בחצי גמר הגביע הסקוטי ועלתה לגמר הגביע אחרי שסיימה בתוצאה 2–2 לאחר הארכה וניצחה 5–4 בפנדלים.
לאחר שאת עונת 2016/2017 החלה הקבוצה בליגה הראשונה באופן רע, התפטרו מארק ווארבורטון ודייוויד וויר מתפקידם בפברואר 2017, ובמקומו מונה באופן זמני גריים מורטי.
פדרו קאיקסינה הפורטוגלי מונה לבסוף למאמן הקבוע של הקבוצה וסיים את העונה.
לאחר זעזוע זה הקבוצה ניסתה להתאושש בליגה אך לא צלחה והפסידה גם במשחק ה"אולד פירם" 2-0 לסלטיק והודחה על ידי מאת'רוול בגביע הליגה.
לאחר תיקו בדקה ה-95 נגד קילמרנוק פיטרה הקבוצה את קאיקסיניה וגריים מורטי אימן אותה באופן זמני פעם נוספת, אך נשאר הוחלט כי יישאר עד לסיום העונה לפחות.
ב"אולד פירם" השני בעונה זו הפסידה הקבוצה 0–5 לסלטיק, אחד ההפסדים המשפילים בתולדותיה, ומורטי פוטר מתפקידו כמאמן הזמני (שכבר הספיק להפוך למינוי קבוע), כאשר סלטיק גם זוכה בתואר במשחק זה.